Šventosios Dvasios gatvė

Šventosios Dvasios gatvė – nedidelė Vilniaus senamiesčio gatvė, kuri ribojasi su Mikalojaus Daukšos ir Antano Strazdelio gatvėmis.

Anksčiau gatvė buvo vadinama Birštono, taip pat Cerkvės gatve.

 Istorija 


Šv. Dvasios gatvėje nuo Aušros Vartų ėjo 1503 m. pradėta statyti Vilniaus miesto gynybinė siena. Tvoros statyba užtruko apie 20 metų. Pastatytos sienos ilgis siekė apie 3,5 km, aukštis – apie 6-7 metrus, sienos plotis buvo iki pusantro metroVilniaus gynybinė siena – ką apie ją žinote? Skelbta „15min.lt.”, 2016. 

Šv. Dvasios gatvėje aprašytas priešais gynybinę sieną stovėjęs dviejų aukštų raudonų plytų pastatas, kuris nuo XVI a. priklausė pravoslavų pirklių bendrijai. Vėliau namą perėmė Vilniaus magistratas. Namas turėjo aukštą į gatvę atgręžtą atiką, čerpinį stogą. Antro aukšto langai su masyviais sandrikais. Namą yra nutapęs Bronislovas Jamontas.Vladas Drėma. Dingęs Vilnius. Vilnius: Versus Aureus, 2013. ISBN 978-9955-34-401-8. Šventosios Dvasios gatvė Vilniaus kataloge.  

Gatvė be „Birštono”, taip pat turėjo pavadinimus: „Cerkiewna”, „Глухой”, „Духовский”, „Церковная”.

 Dabartis 

Tai yra apie 230 metrų ilgio, grįsta trinkelėmis gatvė. Ji prasideda nuo klubo „Tamsta“ ir išeina į gana judrią Mikalojaus Daukšos gatvę.

Gatvė išskirtinė tuo, jog palei ją eina ilgiausia išlikusi Vilniaus gynybinės sienos dalis.Renovuoti Šv. Dvasios gatvę ir Vilnius gynybinę sieną padės ir verslininkai.

Už gynybinės sienos yra Aušros Vartų gatvė arba tiksliau, iš karto už gynybinės sienos – Stačiatikių vienuolyno ir Šv. Dvasios cerkvės pastatai.Informacija apie Stačiatikių vienuolyną ir Šv. Dvasios cerkvę. 
Šiuo metu gatvei priklauso du namai. Dviejų aukštų namas sujungtas su triaukščiu.Šventosios Dvasios gatvė Vilniaus kataloge.  

2008–2009 m. Šv. Dvasios gatvė buvo renovuojama ir uždaryta.

Šv. Dvasios gatvė ir gynybinė miesto siena įeina į UNESCO saugomą Vilniaus Senamiesčio teritoriją. Iki šių dienų iš buvusios gynybinės sienos liko tik Aušros Vartai ir sienos atkarpa nuo Aušros Vartų iki gynybinės bastėjos. Taip pat į saugomo paveldo sąrašą įtraukti Šv. Dvasios gatvėje esančio komplekso „Strazdelio namai“ fasadai.Renovuoti Šv. Dvasios gatvę ir Vilnius gynybinę sieną padės ir verslininkai.

Šv. Dvasios gatvėje, tyrinėjant Vilniaus gynybinę sieną yra dirbęs žymus architektas Žybartas Simonaitis.Visuotinė lietuvių enciklopedija apie Žybartą Simonaitį. 
Šv. Dvasios gatvėje buvo filmuojamas serialas „Nacių iškilimas“ („The Rise of the Nazis“).Neramumai Šv. Dvasios gatvėje: kaip Hitleris valdžią ėmė. 

 Galerija 

 Išnašos 

Kategorija:Vilniaus gatvės
Kategorija:Vilniaus senamiestis